Liztor asiar

Liztor asiarra (Vespa velutina) liztor espezie bat da, gorputz beltzekoa, jatorria Asiako hego-ekialdean duena. Espezie inbaditzailetzat jotzen da Europako hainbat tokitan.

Ezaugarriak 
Liztorra izateko nahiko handia da: 30 milimetro inguru luze da. Erkatze aldera, bertako erle arrunta (Apis mellifera) baino hiru aldiz handiagoa da.

Hala ere, pixka bat handiagoa da Europako bertako liztor espezie handiena, Euskal Herrian ere badugun liztortzarra (Vespa crabro).

Deskribapena 
Erregina: 3.5cm neur dezake eta urte bat inguru bizitzen da.

Langilea: Hau vespa velutina motaren artean txikiena da. 2.5cm neurtzen du eta arra, berriz, 3cm-ra erraz iristen da.

Bizi zikloa

Azpiespezieak 

Euskal Herrian vespa velutina nigrithorax bakarrik bizi arren, badaude beste azpiespezie asko munduan zehar:
 Vespa velutina ardens (Buysson, 1905)
 Vespa velutina auraria (Smith, 1852)
 Vespa velutina celebensis (Pérez, 1910)
 Vespa velutina divergens (Pérez, 1910)
 Vespa velutina flavitarsus (Sonan, 1939)
 Vespa velutina floresiana (van der Vecht, 1957)
 Vespa velutina karnyi (van der Vecht, 1957)
 Vespa velutina mediozonalis (Pérez, 1910)
 Vespa velutina nigrithorax (Buysson, 1905)
 Vespa velutina sumbana (van der Vecht, 1957)
 Vespa velutina timorensis (van der Vecht, 1957)
 Vespa velutina variana (van der Vecht, 1957)

Espezie inbaditzailea Euskal Herrian 
2005ean lehendabizikoz egurra zeraman itsasontzi batean Bordeleko portuan agertu zenetik, Europan espezie inbaditzailetzat jotzen dute. Asiako liztorrak, erlauntzak erasotzeaz gain, hego-mendebaldeko Europan kalteak eta alarma egoera sortu ditu. Zuhaitzetan, lau eta sei metro artean, bere habia jartzen duen liztor hau jadanik zenbait urtez Ipar Euskal Herrian izan arren, 2010an lehendabizikoz Hego Euskal Herrian aurkitu zuten, izan ere, Gipuzkoako Erlezainen Elkarteak eta Neiker-Tecnalia erakundeak Irunen Vespa velutina nigrithorax espezimen batzuk topatu zituzten.

Argazki galeria

Erreferentziak

Kanpo estekak 
 Liburuxka informatiboa.
 Espeze inbaditzaile hau kontrolatzeko ekimenak.
  Asiako liztorren aurkako zepoak egiten.

Hymenoptera
Euskal Herriko intsektuak
Espezie inbaditzaileak
1836. urtean deskribatutako taxoiak